open-index/open-wikipedia-markdown huggingface dataset:
Loud Proud & Heavy:The Best of Uriah Heep

**Loud, Proud & Heavy: The Best of Uriah Heep** είναι ο τίτλος της τριπλής συλλογής τραγουδιών του βρετανικού χαρντ ροκ συγκροτήματος Uriah Heep, η οποία κυκλοφόρησε στις 11 Ιουνίου 2007 μέσω της δισκογραφικής εταιρείας "Metro Triples".
Η συλλογή περιλαμβάνει τραγούδια από τον πρώτο δίσκο του συγκροτήματος, "*[[Very 'eavy...Very 'umble]]*" του 1970 μέχρι και το "*[[Different World (άλμπουμ, Uriah Heep)|Different World]]*" του 1991.

## Τραγούδια
***CD 1***
1. **Gypsy** - 6:37
2. **Come Away Melinda** - 3:46
3. **Wake Up** - 6:23
4. **Bird of Prey** - 4:05
5. **High Priestess** - 3:40
6. **Lady in Black** - 4:33
7. **Love Machine** - 3:37
8. **July Morning** - 10:36
9. **Look at Yourself** - 5:07
10. **Tears in my Eyes** - 4:59
11. **The Magician's Birthday** - 10:23
12. **The Wizard** - 2:59
13. **Rainbow Demon** - 4:24
14. **Easy Livin' ** - 2:36

***CD 2***
15. **Sweet Freedom** - 6:37
16. **Stealin' ** - 4:49
17. **Return to Fantasy** - 5:52
18. **Misty Eyes** - 4:15
19. **One Way or Another** - 4:37
20. **Can't Keep a Good Band Down** - 3:40
21. **The Hanging Tree** - 3:41
22. **Firefly** - 6:18
23. **Been Away Too Long** - 5:04
24. **Wise Man** - 4:44
25. **Free Me** - 3:35
26. **Illusion** - 5:02
27. **Free 'n' Easy** - 3:02
28. **I'm Alive** - 4:18
29. **Woman of the Night** - 4:07

***CD 3***
30. **Fallen Angel** - 4:51
31. **Been Hurt** - 5:03
32. **Love or Nothing** - 3:02
33. **Come Back to Me** - 4:22
34. **Think ot Over** - 3:33
35. **Love Stealer** - 3:28
36. **Feelings** - 5:26
37. **Too Scared to Run** - 3:50
38. **Running All Night (with the Lion)** - 4:24
39. **Hot Persuasion** - 3:45
40. **On the Rebound** - 3:13
41. **That's the way that it is** - 4:04
42. **Stay on Top** - 3:35
43. **Heartache City (Live)** - 5:02
44. **Hold Your Head Up** - 4:33
45. **Stand Back** - 3:59
46. **Different World** - 4:15

## Μέλη των Uriah Heep
Στις ηχογραφήσεις των τραγουδιών του  **Loud Proud & Heavy: The Best of Uriah Heep**, συμμετείχαν οι εξής μουσικοί:

**[[Μπέρνι Σο]]** - *φωνητικά*
**[[Μικ Μποξ]]** - *κιθάρα*
**Φιλ Λανζόν** - *πλήκτρα*
**[[Τρέβορ Μπόλντερ]]** - *μπάσο*
**[[Ντέηβιντ Μπάιρον]]** - *φωνητικά*
**[[Κεν Χένσλεϊ]]** - *πλήκτρα*
**[[Πητερ Γκόλμπι]]** - *φωνητικά*
**Πολ Νιούτον** - *μπάσο*
**Άλεξ Νάιπερ** - *τύμπανα*
**Νάιτζελ Όλσον** - *τύμπανα*
**Κηθ Μπέηκερ** - *τύμπανα*
**Μαρκ Κλαρκ** - *μπάσο*, *φωνητικά*
**Ίαν Κλαρκ** - *τύμπανα*
**[[Λι Κέρσλεηκ]]** - *τύμπανα*
**[[Γκάρι Τέην]]** - *μπάσο*
**Τζον Γουέτον** - *μπάσο*
**Τζον Λότον** - *φωνητικά*
**Κρις Σλέηντ** - *τύμπανα*
**Τζον Σλόμαν** - *φωνητικά*
**Τζον Σινκλέρ** - *πλήκτρα*
**[[Μπομπ Ντέισλι]]** - *μπάσο*

## Πηγές
* Allmusic review http://www.allmusic.com/album/loud-proud-heavy-the-best-of-uriah-heep-mw0000813764
* Record Collector review http://recordcollectormag.com/reviews/loud-proud-heavy-the-best-of
* Metal Music Archives http://www.metalmusicarchives.com/uriah-heep--loud-proud-and-heavy-the-best-of(compilation).aspx

Κατηγορία:Δισκογραφία των Uriah Heep
Κατηγορία:Άλμπουμ του 2007
Βαρμακίδες

Οι **Βαρμακίδες** (περσικά: برمکیان Barmakīyān, αραβικά: البرامكة al-Barāmikah, από το σανσκριτικό: प्रमुख pramukha=ηγέτης, αρχηγός, διοικητής, αξιωματούχος) ήταν επιφανής οικογένεια από την πόλη Μπαλχ της Βακτρίας, αρχικώς βουδιστές, που κατέκτησαν μεγάλη πολιτική δύναμη υπό τους Αββασίδες χαλίφηδες της Βαγδάτης.

Ο Χαλίντ, γιος του γενάρχη Μπαρμάκ, έγινε βεζίρης του ας-Σαφφάχ, του πρώτου Αββασίδη χαλίφη. Ο γιος του, Γιαχία, βοήθησε τον Χαρούν αρ-Ρασίντ να καταλάβει το θρόνο του χαλίφη και κατέστη ο ισχυρότερος, μετά τον χαλίφη, αξιωματούχος στην αββασιδική αυτοκρατορία. Οι Βαρμακίδες ήταν αξιοθαύμαστοι για το μεγαλείο τους, τη λαμπρότητα και τη φιλοξενία τους, μέχρι την ξαφνική καθαίρεσή τους από τον Χαρούν το 803. Από τους δυο γιους του Χαλίντ, που είχαν διατελέσει κυβερνήτες πολλών επαρχιών και κατείχαν υψηλές θέσεις στην αυλή, ο Φατζλ φυλακίστηκε και ο Τζαφάρ εκτελέστηκε. Μνημονεύονται σε κάποιες ιστορίες στις *Αραβικές Νύχτες*.

Κατηγορία:Μουσουλμανικές δυναστείες
Κατηγορία:Χαλιφάτο των Αββασιδών
Κατηγορία:Ιστορία του Αφγανιστάν
Συμμετοχή της Σουηδίας στους Θερινούς Ολυμπιακούς Αγώνες 1896

Ένας αθλητής από τη **[[Σουηδία]]** συμμετείχε στους **[[Θερινοί Ολυμπιακοί Αγώνες 1896|Θερινούς Ολυμπιακούς Αγώνες του 1896]]** στην Αθήνα. Ο Χένρικ Σιέμπεργκ έλαβε μέρος σε πέντε αγωνίσματα (τέσσερα του στίβου και ένα της γυμναστικής), χωρίς όμως να καταφέρει να τερματίσει στις τρεις πρώτες θέσεις σε κάποιο από αυτά. 

Η Σουηδία ήταν μία από τις τέσσερις χώρες (Βουλγαρία, Ιταλία και Χιλή οι υπόλοιπες τρεις) που δεν κέρδισαν μετάλλιο σε αυτούς τους Αγώνες.

## Αποτελέσματα ανά άθλημα
### [[Αρχείο:Gymnastics_(artistic)_pictogram.svg|25px]] Γυμναστική

Ο Σιέμπεργκ δεν πήρε κατάταξη στο αγώνισμα του άλματος.

----

### [[Αρχείο:Athletics_pictogram.svg|25px]] Στίβος
 

Το άλμα εις ύψος ήταν το πιο επιτυχημένο αγώνισμα για τον Σιέμπεργκ, ο οποίος κατέκτησε την τέταρτη θέση περνώντας τα 1.60 μέτρα. Στα 100 μέτρα, συμμετείχε στην τρίτη προκριματική σειρά και τερμάτισε είτε στην τέταρτη είτε στην πέμπτη θέση, χάνοντας έτσι την πρόκριση για τον τελικό, την οποία έπαιρναν οι δύο πρώτοι κάθε σειράς. Στο άλμα εις μήκος τερμάτισε ανάμεσα στις θέσεις 5-9, πηδώντας λιγότερο από 5.74 μέτρα. Τέλος, στη δισκοβολία τερμάτισε και πάλι ανάμεσα στις θέσεις 5-9, με την επίδοσή του να είναι κάτω από τα 25.20 μέτρα.

Σουηδία
1896
Συμμετοχή της Βουλγαρίας στους Θερινούς Ολυμπιακούς Αγώνες 1896

thumb|150px|Ο Σαρλ Σαμπό

Ένας αθλητής από τη **[[Βουλγαρία]]** συμμετείχε στους **[[Θερινοί Ολυμπιακοί Αγώνες 1896|Θερινούς Ολυμπιακούς Αγώνες του 1896]]** στην Αθήνα. Η Βουλγάρικη Ολυμπιακή Επιτροπή ισχυρίζεται ότι ο γυμναστής Σαρλ Σαμπό έλαβε μέρος ως Βούλγαρος. Ο Σαμπό ήταν ελβετικής εθνικότητας αλλά ζούσε στη Σόφια. Σε κάποιες πηγές καταγράφεται ως Ελβετός.

Ο Σαμπό συμμετείχε σε τρία αγωνίσματα γυμναστικής, χωρίς όμως να καταφέρει να τερματίσει στις τρεις πρώτες θέσεις σε κάποιο από αυτά. Έτσι, η Βουλγαρία ήταν μία από τις τέσσερις χώρες (Ιταλία, Σουηδία και Χιλή οι υπόλοιπες τρεις) που δεν κέρδισαν μετάλλιο σε αυτούς τους Αγώνες.

## Αποτελέσματα ανά άθλημα
### [[Αρχείο:Gymnastics_(artistic)_pictogram.svg|25px]] Γυμναστική

## Παραπομπές


Βουλγαρία
1896
Subaru Legacy

Το **Subaru Legacy** είναι ένα μεσαίο οικογενειακό αυτοκίνητο της κατηγορίας D, που κατασκευάζεται από την ιαπωνική αυτοκινητοβιομηχανία Subaru (μέλος του ομίλου **Subaru Corporation**), από το 1989, σε 7 γενιές. Επίσης, είναι το μεγαλύτερο μοντέλο στην παλέτα της εταιρείας. Η πρώτη γενιά του παρουσιάστηκε και κυκλοφόρησε το 1989, ενώ η 7η γενιά του εισήχθη στα τέλη του 2019, ως μοντέλο της σεζόν (model year, έτος μοντέλου) του 2020. To 1990 -1993 με το μοντέλο Group A Subaru Legacy RS η Subaru έλαβε μέρος στο Παγκόσμιο Πρωτάθλημα Ράλλυ.   

## Εκδοχές αμαξώματος
Σε όλες τις γενιές του, το Legacy παραγωγής έχει διατεθεί ως 5-πορτο liftback και 5-πορτο station wagon, ενώ από το 1996 διατίθεται, παράλληλα, και η υπερυψωμένη crossover έκδοση **Outback**, αρχικά ως **Subaru Legacy Outback** και από το 2000 ως ξεχωριστό μοντέλο, με την ονομασία **Subaru Outback**.

## Πωλήσεις στις ΗΠΑ

Οι χρονολογίες δίνονται σε ημερολογιακά έτη και όχι σε σεζόν (model years, έτη μοντέλου).

## Αναφορές


## Εξωτερικοί σύνδεσμοι

* Η επίσημη διεθνής ιστοσελίδα του Subaru Legacy

Legacy
Κατηγορία:Μεσαία αυτοκίνητα
Κατηγορία:Αυτοκίνητα ράλλυ
Alfa Romeo 75

Η **Alfa Romeo 75** (εσωτερικός κωδικός: Tipo 161) ήταν ένα μεσαίο σεντάν αυτοκίνητο της κατηγορίας D, που παρήχθη από την ιταλική αυτοκινητοβιομηχανία Alfa Romeo, από τον Μάιο του 1985 έως τον Δεκέμβριο του 1992. Αντικατέστησε την Alfa Romeo Giulietta και αντικαταστάθηκε τον Ιανουάριο του 1992 από την Alfa Romeo 155. Συνολικά κατασκευάστηκαν 386.767 αντίτυπα της 75 στα 7,5 έτη παραγωγής της. Τα έτη μεταξύ 1986 και 1989, η 75 διατέθηκε επίσημα και στις Ηνωμένες Πολιτείες, όπου κυκλοφόρησε ως **Alfa Romeo Milano**.

## Βασικά στοιχεία
thumb|left|Alfa Romeo 75 δεύτερης σειράς.

Το μοντέλο παρουσιάστηκε στις 11 Μαΐου 1985, στα πλαίσια του εορτασμού της 75-ης επετείου της Alfa Romeo, από την οποία και πήρε το όνομά του, και μπήκε τον ίδιο μήνα στη μαζική παραγωγή.

Ιστορικά, η 75 υπήρξε το τελευταίο μοντέλο που κυκλοφόρησε στην αγορά πριν την εξαγορά της Alfa Romeo από την FIAT το 1986 - αν και ενίοτε αναφέρεται λανθασμένα η Alfa Romeo 164, η οποία ήταν το τελευταίο μοντέλο που εξελίχθηκε πριν την εξαγορά, πλην όμως κυκλοφόρησε στα τέλη του 1987.

## Αναφορές


## Βιβλιογραφία
* Miti da guidare-Vol. 1: Alfa Romeo 75, Marco Codazzi e Davide Franchi, Edisport. Settembre 2012.

## Εξωτερικοί σύνδεσμοι

* Ιστορία της Alfa Romeo 75
* «The 75» by www.alfaromeo75.it
* www.alfamilano.com
* UK based but worldwide forum for 75 owners

075
Κατηγορία:Μεσαία αυτοκίνητα
Κατηγορία:Αυτοκίνητα ράλλυ
Ανδρόνικος Ασάν Ζαχαρίας

Ο **Ανδρόνικος Ασάν Ζαχαρίας** (*Andronikos Asen Zaccaria*, πέθανε το 1401) από την Οικογένεια Ζαχαρία ήταν από τον πατέρα του Βαρώνος της Χαλανδρίτσας (1382 - 1401) και από τη σύζυγό του Βαρόνος της Αρκαδίας (1388 - 1401) στο Πριγκιπάτο της Αχαΐας. Καταγόταν από την Οικογένεια Ζαχαρία από την Γένοβα, που διετέλεσαν Λατίνοι ηγεμόνες της Χίου (1304 - 1329) με πολλά φέουδα στην Πελοπόννησο, και από τον Οίκο των Ασέν, που διετέλεσαν ηγεμόνες της Βουλγαρίας.

## Κληρονόμος της Χαλανδρίτσας, της Βελιγοστής και της Αρκαδίας
Ήταν γιος του Κεντυρίωνα Α΄, βαρώνου της Βελιγοστής, του Δαμαλά και της Χαλανδρίτσας και αδελφός της Μαρίας Ζαχαρία, συζύγου του πρίγκιπα της Αχαΐας. Κληρονόμησε από τον πατέρα του την βαρονία της Χαλανδρίτσας, (1382) και μέσω του γάμου του κληρονόμησε την βαρονία της Αρκαδίας. Η Βαρωνία της Βελιγοστής που κατείχε ο πατέρας κατακτήθηκε με τον θάνατό του (1382) από το Δεσποτάτο του Μυστρά. Ο πατέρας του ήταν ένας από τους ισχυρότερους βαρόνους στο πριγκιπάτο της Αχαΐας, έγινε Μέγας Κοντόσταυλος, κυβέρνησε τον Δαμαλά (Τροιζήνα), τη Χαλανδρίτσα Αχαΐας και την Αλισσό Αχαΐας.

## Συμμαχία με τον γαμπρό του Πέτρο των Ναβαρραίων

Ο Κεντυρίων Α΄ πέθανε γύρω στο 1282 και ο γιος του Ανδρόνικος κληρονόμησε όλα τα εδάφη και τους τίτλους του· έγινε επίσης Μέγας Κοντόσταυλος της Αχαΐας.
Παντρεύτηκε την κόρη του βαρώνου της Αρκαδίας Εράρδου Γ΄ Μαύρου και με τον θάνατο του -χωρίς γιο- πεθερού του (το 1388) προστέθηκαν στις κτήσεις του και η Αρκαδία (σημερινή Κυπαρισσία). Ο Καταλανός Πέτρος του Σαν Σουπεράνο, σύζυγος της αδελφής του Μαρίας Β΄ Ζαχαρία, έγινε πρόεδρος στην Εταιρεία των Ναβαρραίων, βάιλος στο Πριγκιπάτο της Αχαΐας (1386 - 1396) και κατόπιν πρίγκιπας της Αχαΐας (1396 - 1402).
Ο Ανδρόνικος Ασάν και ο Πέτρος του Σαν Σουπεράνο ηττήθηκαν και αιχμαλωτίστηκαν από τους Ρωμαίους του Μυστρά (4 Ιουνίου 1395). Ελευθερώθηκαν τον Δεκέμβριο, αφού πλήρωσαν οι Βενετοί τα τεράστια λύτρα που έφταναν τα 50.000 Υπέρπυρα.. Ο Πάπας Βονιφάτιος Θ΄ του έστειλε επιστολή, στην οποία του δήλωσε την προστασία του και τον παρότρυνε να προχωρήσει σε εκστρατεία εναντίον των Οθωμανών.

## Οικογένεια
Με τη σύζυγό του από τον Οίκο Λε Μαούρ, κόρη του βαρόνου της Αρκαδίας, απέκτησε:
* Κεντυρίων Β΄ πρίγκιπας της Αχαΐας.
** Αικατερίνη, παντρεύτηκε τον Θωμά Παλαιολόγο δεσπότη του Μωρέως.
* Εράρδος Δ΄.
* Βενέδικτος.
* Στέφανος Ζακαρία, Λατίνος αρχιεπίσκοπος της Πάτρας.

Τον Ανδρόνικο διαδέχθηκε ο μεγαλύτερος γιος του Κεντυρίων Β΄, που έγινε ο τελευταίος πρίγκιπας της Αχαΐας (1404 - 1430) μέχρι την εκθρόνιση του από το Δεσποτάτο του Μυστρά (1430).

## Παραπομπές


## Πηγές
* Latin Lordships in Greece, ανακτήθηκε 21 Μαρτίου 2013
* Bon, Antoine (1969). La Morée franque. Recherches historiques, topographiques et archéologiques sur la principauté d’Achaïe (in French). Paris: De Boccard.
* Topping, Peter (1975). "The Morea, 1364–1460". In Hazard, Harry W. A History of the Crusades, Volume III: The fourteenth and fifteenth centuries. Madison, Wisconsin: University of Wisconsin Press.

|-

Ανδρονικος Ασαν
Κατηγορία:Βαρώνοι του Πριγκιπάτου της Αχαΐας
Κατηγορία:Βαρώνοι της Χαλανδρίτσας
Κατηγορία:Βαρωνία της Αρκαδίας
Ράκκα

Η **Ράκκα** (αραβικά:الرقة αρ-Ρακκά) είναι πόλη στα βόρεια της κεντρικής Συρίας, χτισμένη στη βόρεια όχθη του ποταμού Ευφράτη, περίπου 160 χλμ. ανατολικά του Χαλεπίου. Είναι η πρωτεύουσα του κυβερνείου Αρ-Ράκκα, και μία από τις κύριες πόλεις στο δυτικό τμήμα της Τζαζίρα (βόρεια Μεσοποταμία). Σύμφωνα με την επίσημη απογραφή του 2004, ο πληθυσμός της πόλης ήταν 220.488 κάτοικοι. Μέχρι πρότινος, η πόλη ήταν η πρωτεύουσα του αυτοαποκαλούμενου "Ισλαμικού Κράτους".

* Δείτε επίσης: Καλλίνικον

## Παραπομπές


Κατηγορία:Πόλεις της Συρίας
Κατηγορία:Πόλεις που ίδρυσε ο Μέγας Αλέξανδρος
Ερυθρός τόνος

Ο **ερυθρός** ή **κόκκινος τόνος** του Ατλαντικού (επιστημονική ονομασία: *Thunnus thynnus*) είναι το μεγαλύτερο είδος τόνου και ένα από τα μεγαλύτερα ψάρια με οστέινο σκελετό (οστεϊχθύες). Είναι γνωστός επίσης ως **τόνος με γαλάζια πτερύγια** ή κυανόπτερος και επίσης κόπανος, όρκυνος, ορτσίνι, μαγιάτικο, γλουπέας, γοφός ή γόφος ή απλά τόνος. Στο παρελθόν, σε αυτό το είδος συμπεριλαμβανόταν και ο ερυθρός τόνος του Ειρηνικού (*Thunnus orientalis*). 

## Γεωγραφική κατανομή
Ο ερυθρός τόνος του Ατλαντικού απαντάται σε όλο τον Ατλαντικό, συμπεριλαμβανομένης της Μεσογείου.

## Περιγραφή
Με βάρος που φτάνει τα 450 κιλά, ο ερυθρός τόνος ανταγωνίζεται τα είδη μαύρη και γαλάζια μακάιρα (ή μάρλιν) και τον ξιφία ως το μεγαλύτερο είδος στη τάξη των περκόμορφων. Είναι ένα γρήγορο και δυνατό ψάρι, το οποίο κατατάσσεται στους κορυφαίους θηρευτές του ωκεανού. Ένα ιδιαίτερο χαρακτηριστικό του είναι ότι οι μύες του παράγουν αρκετή θερμότητα ώστε να έχει υψηλότερη θερμοκρασία σώματος από αυτή του περιβάλλοντος.

Σε όλη τη διάρκεια της ιστορίας, ο ερυθρός τόνος χαίρει μεγάλης εκτίμησης ως τροφή, ιδιαίτερα στην Ιαπωνία, όπου χρησιμοποιείται ωμός στο σούσι. Η μεγάλη εμπορική αξία (ένας τόνος έχει πουληθεί για περισσότερο από ένα εκατομμύριο δολλάρια) έχει οδηγήσει στην υπεράλιευση του είδους. Τα αποθέματα των τόνων στο δυτικό Ατλαντικό έχουν μειωθεί κατά 82% και στον ανατολικό κατά 72% από τη δεκαετία του 1970 μέχρι σήμερα.

## Παραπομπές


Κατηγορία:Σκομβρίδες
Κατηγορία:Αλιεύματα
Κατηγορία:Ψάρια ελληνικών θαλασσών
Honda Prelude

Το **Honda Prelude** ήταν ένα σπορ αυτοκίνητο, που κατασκευάστηκε από την ιαπωνική αυτοκινητοβιομηχανία Honda, από το 1978 έως το 2002. Στο διάστημα αυτό, κυκλοφόρησαν συνολικά πέντε γενιές του μοντέλου.

## Εξωτερικοί σύνδεσμοι
* 
*  (Japan)

Prelude
Κατηγορία:Σπορ αυτοκίνητα
Ρομπέρ ντε Λα Τρεμουάιγ

Ο **Ρομπέρ ντε Λα Τρεμουάιγ** (*Robert de la Trémoille ή Tremolay*), εξελληνισμένο *Ρουμπέρτος ή Ουδεβέρτος ντε Τρεμουλάς*, ήταν Γάλλος ιππότης και σταυροφόρος από το Τρεμουάιγ της Γαλλίας κι μετέπειτα ευγενής του Πριγκιπάτου της Αχαΐας. 

Σύμφωνα με το ελληνικό χρονικό κατάκτησης του Μορέως το 1209 του δόθηκαν οκτώ φέουδα και "μπαρονία" μαζί με τη κόμητεία Χαλανδρίτσας που ονομάστηκε Βαρωνία της Χαλανδρίτσας. Ο Ρομπέρ είχε λάβει μέρος στην Δ΄ Σταυροφορία στο πλευρό του Σαμπλίτη ή του Βιλλεαρδουίνου, όπως και όλοι οι ιππότες που τους δόθηκαν βαρωνίες και τιμάρια. 

Από το χρονικό, φαίνεται ότι έχτισε πύργο για κατοικία, το σημερινό Κάστρο της Χαλανδρίτσας. Ο Ρομπέρ αναφέρεται από την Ελληνική και Γαλλική έκδοση του χρονικού της κατάκτησης του Μορέως , όχι όμως από την Αραγωνική έκδοση η οποία είναι γραμμένη πρωτύτερα και αναφέρει ως πρώτο βαρώνο τον Γκυ ντε Λα Τρεμουάιγ, ενδεχομένως τον γιο του.

## Πηγές
* Chroniques greco-romanes : inedites ou peu connues avec notes et tables genealogiques / par Charles Hopf. -- Berlin : Weidmann, 1873.
* Latin Lordships in Greece, ανακτήθηκε 21 Μαρτίου 2013
* Το Χρονικόν του Μωρέως

Κατηγορία:Γάλλοι Σταυροφόροι
Κατηγορία:Βαρώνοι του Πριγκιπάτου της Αχαΐας
Κατηγορία:Βαρώνοι της Χαλανδρίτσας
Βιλαίν Α΄ ντ'Ωλναί

Ο **Βιλαίν ντ'Ωλναί** ή **ντ'Ωνουά** (*Villain d'Aulnay/d'Aunoy*, πέθανε το 1269) ήταν Γάλλος ιππότης από το Ωλναί-Λ'Έτρ της Καμπανίας που έγινε στρατάρχης της Λατινικής Αυτοκρατορίας και πρώτος βαρώνος της Αρκαδίας στο πριγκιπάτο της Αχαΐας. Στην ελληνική εκδοχή του *[[Χρονικόν του Μορέως|Χρονικού του Μορέως]]* αναφέρεται ως Βηλὲς ντὲ Ἀνόε, μορφή που πέρασε και σε άλλες εκδοχές του Χρονικού ως Anoé, Annoée ή Anoée.

## Βιογραφία
Ο Βιλαίν ήταν μάλλον γιος του Ουντάρ ντ'Ωλναί (Oudard d'Aulnay), ενός Γάλλου ευγενή της Καμπανίας ο οποίος το 1206 διαδέχτηκε τον Γοδεφρείδο Βιλλεαρδουίνο ως μαρεσάλος της Καμπανίας, μετά την αναχώρηση του τελευταίου για την Δ΄ Σταυροφορία. Ο J. Longon θεωρεί πιθανό η μητέρα του Ουντάρ, Αντελίν, να ήταν αδερφή του Γοδεφρείδου. Ο Ουντάρ είχε τρεις γιους, τους Εράρδο, Γοδεφρείδο και Βιλαίν. Οι δυο πρώτοι παρέμειναν στην Καμπανία, ενώ ο Βιλαίν αναζήτησε την τύχη του στη λατινική Ανατολή.

Ο Βιλαίν εμφανίζεται στη Λατινική Αυτοκρατορία το 1229, όταν, μαζί με τον Πονς ντε Λυόν, του ανατέθηκε από τους ευγενείς της Αυτοκρατορίας να προσφέρει την κηδεμονία του ανήλικου αυτοκράτορα Βαλδουίνου Β΄ στον Ιωάννη του Μπριέν. Το 1238, εμφανίζεται ήδη ως κάτοχος της θέσης του μαρεσάλου της Λατινικής Αυτοκρατορίας, στην συμφωνία υποθήκης του ακάνθινου στεφανιού του Χριστού στον Βενετό Νίκολα Κιρίνι (Nicolas Quirini) έναντι 13.134 χρυσών υπέρπυρων. Το 1243, του ανατέθηκε πιθανόν μια αποστολή στη Βασίλισσα της Γαλλίας, Μπλανς της Καστίλλης εκ μέρους του Βαλδουίνου.

Φαίνεται ότι ο Βιλαίν ανελάμβανε συχνά αποστολές στη Γαλλία, και έτσι το Φεβρουάριο του 1249, ο Πρίγκηπας της Αχαΐας Γουλιέλμος Β΄ Βιλλεαρδουίνος, ξάδερφος του Βιλαίν, του παραχώρησε με γράμμα του στον Θεοβάλδο Δ΄ (Thibaud IV), Κόμη της Καμπανίας, τα έσοδα όλων των κτημάτων της οικογένειας των Βιλλαρδουίνων στην Καμπανία. Το 1261, με την ανάκτηση της Κωνσταντινούπολης από τους Βυζαντινούς, ο Βιλαίν, όπως και αρκετοί άλλοι αξιωματούχοι της πρώην Λατινικής Αυτοκρατορίας, κατέφυγε στο Μοριά. Εκεί ο Γουλιέλμος Β΄ συνέστησε μια νέα βαρωνία για τον ξάδερφό του, τη Βαρωνία της Αρκαδίας, από εδάφη που πριν ανήκαν στις πριγκιπικές κτήσεις. Ο Βιλαίν πέθανε το 1269, και τον διαδέχτηκαν οι δυο γιοί του, Εράρδος Α΄ (Erard) και Γοδεφρείδος (Geoffroi).

## Παραπομπές


## Πηγές
* 
* 

Κατηγορία:Βαρωνία της Αρκαδίας
Κατηγορία:Βαρώνοι του Πριγκιπάτου της Αχαΐας
Ιχσιδίδες

Οι **Ιχσιδίδες** (ή **Ιχσίδιδες**) ήταν δυναστεία κυβερνητών της Αιγύπτου, που κυβέρνησε τη χώρα από το 935 έως το 969 μ.Χ. Ο αρχηγός της δυναστείας έφερε τον αραβικό τίτλο "ουαλί" (βαλής), αντανακλώντας τη θέση των μελών της δυναστείας ως κυβερνητών-τοποτηρητών των Αββασιδών. Πρώτος κυβερνήτης της δυναστείας ήταν ο Μουχάμμαντ ιμπν Τουγκτζ αλ-Ιχσίντ, ένας τουρκικής καταγωγής πρώην σκλάβος στρατιώτης (μαμελούκος), ο οποίος ανέβηκε στην ιεραρχία και τοποθετήθηκε στη θέση του από τον Αββασίδη χαλίφη, που τού έδωσε τη διακυβέρνηση της Αιγύπτου, όπως και στους απογόνους του, για 30 χρόνια. Το επίθετο Ιχσίντ είναι σογδιανής προέλευσης και μεταφράζεται ως "πρίγκηπας". Η δυναστεία κατέρρευσε όταν ο στρατός των Φατιμιδών κατέκτησε την πόλη Φουστάτ (σήμερα τμήμα του παλαιού Καΐρου) το 969, πρωτεύουσα τότε της μουσουλμανικής Αιγύπτου.

## Γενεαλογία των Ιχσιδιδών

Κατηγορία:Μουσουλμανικές δυναστείες
Κατηγορία:Ιστορία της Αιγύπτου
Ιχσιδιδες
Αικατερίνη Α΄ του Κουρτεναί

Η **Aικατερίνη Α' των Κουρτεναί** (Γαλλικά : *Catherine de Courtenay*) (25 Νοεμβρίου 1274 - 11 Οκτωβρίου 1307) ήταν Τιτλούχα Λατίνη Αυτοκράτειρα της Κωνσταντινούπολης (1283 - 1307) ως *"Αικατερίνη A΄"* και δεύτερη σύζυγος του Καρόλου του Βαλουά. Η μεγαλύτερη κόρη της Αικατερίνη του Βαλουά-Κουρτεναί την διαδέχθηκε στον επίτιμο αυτοκρατορικό τίτλο.

## Βιογραφία
Γεννημένη στις 25 Νοεμβρίου 1274 ήταν μοναδική κόρη και τέκνο του Φιλίππου του Κουρτεναί τιτουλάριου Λατίνου αυτοκράτορα της Κωνσταντινούπολης και της Βεατρίκης της Σικελίας.
Ο πατέρας της πέθανε (15 Δεκεμβρίου 1283) και η Αικατερίνη τον διαδέχθηκε στα κληρονομικά του δικαιώματα στην Λατινική Αυτοκρατορία. Η Κωνσταντινούπολη είχε καταληφθεί από τον Μιχαήλ Η' Παλαιολόγο και την Βυζαντινή Αυτοκρατορία αλλά την αναγνώρισαν ως αυτοκράτειρα τα υπόλοιπα Λατινικά κράτη της Ελλάδας όπως το Πριγκιπάτο της Αχαΐας.
Η Aικατερίνη Α' των Κουρτεναί πριν τον επίσημο γάμο της είχε αρραβωνιαστεί τρεις φορές. Παντρεύτηκε στην μονή του Σαιν Κλάουντ στο Παρίσι ατον δεύτερο γάμο του (23 Απριλίου 1301) τον Κάρολο του Βαλουά μικρότερο γιο του Φιλίππου Γ΄ της Γαλλίας από την πρώτη σύζυγο του Ισαβέλλα της Αραγωνίας. Ο σύζυγος της έγινε τιτλούχος Λατίνος Αυτοκράτορας μέχρι τον θάνατο της Αικατερίνης στο Παρίσι σε ηλικία 33 ετών (11 Οκτωβρίου 1307). Η Αικατερίνη τάφηκε την επόμενη μέρα (12 Οκτωβρίου 1307) στο *αβαείο του Μωμπουισόν*. Ο Ζακ ντε Μολαί, ο τελευταίος Μέγας Μάγιστρος των Ιπποτών του Ναού ήταν ένας από τους νεκροθάφτες της.

## Οικογένεια
Παντρεύτηκε το 1301 τον Κάρολο των Καπετιδών κόμη του Βαλουά και απέκτησε τέκνα:
* Ιωάννης 1302-1308, κόμης του Σαρτρ.
* Αικατεριίνη Β΄ 1303-1345, τιτουλάρια Λατίνα Αυτοκράτειρα της Κωνσταντινούπολης και ως εκ τούτου επικυρίαρχος τού πριγκιπάτου της Αχαΐας. Παντρεύτηκε τον Φίλιππο Α΄ των Καπετιδών-Ανζού πρίγκιπα του Τάραντα.
* Ιωάννα 1304-1363, παντρεύτηκε τον Ροβέρτο Γ΄ των Καπετιδών κόμη του Αρτουά.
* Ισαβέλλα 1305-1349, ηγουμένη τού αββαείου τού Φοντεβρώ.

## Παραπομπές


## Πηγές
*Peter Lock, The Franks in the Aegean: 1204-1500, (Routledge, 2013)
*Revue archéologique Juillet-Decembre 1907, Volume 4; Volume 9, ed. G. Perrot and S. Reinach, (Ernest Leroux, 1907)

## Δείτε επίσης
*Ζακ ντε Μολαί

Κατηγορία:Κυβερνώσες αυτοκράτειρες της Λατινικής Αυτοκρατορίας της Κωνσταντινούπολης
Κατηγορία:Οίκος των Κουρτεναί
Κατηγορία:Κόμισσες του Αλανσόν
Αικατερίνη Ζαχαρία Παλαιολογίνα

Η **Αικατερίνη Ζαχαρία** (*Caterina Zaccaria*, απεβ. 26 Αυγούστου 1462) από την Οικογένεια Ζαχαρία ήταν κόρη του πρίγκιπα της Αχαΐας και με τον γάμο της έγινε δέσποινα του Μυστρά. Επίσης ως σύζυγος του Θωμά Παλαιολόγου η Αικατερίνη ήταν τιτουλάρια αυτοκράτειρα των Ρωμαίων έπειτα από την Πτώση του 1453.

## Βιογραφία
Ήταν γενοβέζικης καταγωγής από την οικογένεια Ζακκαρία παλαιών ηγεμόνων της Χίου και της Αχαΐας. Ήταν κόρη του Κεντυρίωνα Β΄ Ζαχαρία, τελευταίου πρίγκιπα του Πριγκιπάτου της Αχαΐας και της Κρέουσας Τόκκου, κόρης του Λεονάρδου Β΄ από την Κεφαλλονιά. Όταν το 1429/30 κατέρρευσε το φράγκικο Πριγκιπάτο της Αχαΐας και πέρασε στα χέρια των Βυζαντινών του Μυστρά, ο Κεντυρίων Β΄ έκανε συμφωνία και παραχώρησε τα δικαιώματά του στον Θωμά Παλαιολόγο, τον οποίο και νύμφευσε με την κόρη του Αικατερίνη τον Ιανουάριο του 1430, με αντάλλαγμα να κρατήσει ως προσωπική κτήση τη Βαρωνία της Αρκαδίας. Μετά την οθωμανική κατάκτηση του Μωρέως το 1460 κατέφυγε στην Κέρκυρα, όπου και πέθανε στις 26 Αυγούστου 1462.

## Οικογένεια
Παντρεύτηκε το 1430 τον Θωμά Παλαιολόγο δεσπότη του Μωρέως και είχε τέκνα:
* Ελένη 1431-1473, παντρεύτηκε τον Λάζαρ Μπράνκοβιτς δεσπότη της Σερβίας.
* Ανδρέας 1453-1502, δεσπότης του Μωρέως και τιτουλάριος Αυτ. των Ρωμαίων.
* (Ζωή) Σοφία 1455-1503, παντρεύτηκε τον Ιβάν Γ΄ της Ρωσίας. Μέσω αυτής ο τίτλος του Αυτοκράτορα των Ρωμαίων περιήλθε στον εγγονό της Ιβάν Δ΄. πρώτου Τσάρου (=Αυτοκράτορα).
* Μανουήλ 1455-1512, κατέφυγε στη Ρώμη.

## Αναφορές σε πηγές


## Πηγές
* Στέφανος Θωμόπουλος, *[http://anemi.lib.uoc.gr/metadata/f/3/d/metadata-8a89e99bdd91cd019dbdee33f150c829_1273059345.tkl Ιστορία της πόλεως Πατρών από αρχαιοτάτων χρόνων μέχρι του 1821]*, Εκ της βασιλικής τυπογραφίας Νικολάου Γ. Ιγγλέση, Εν Αθήναις 1888
* 

Κατηγορία:Οικογένεια Ζαχαρία
Ζαχαρια Αικατερινη
Αικατερινη
Κατηγορία:Βυζαντινοί του 15ου αιώνα
Wake the Sleeper

**Wake the Sleeper** είναι ο τίτλος του 21ου στούντιο δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε τον Ιούνιο του 2008 μέσω της δισκογραφικής εταιρείας "Sanctuary Records".
Αυτός ήταν ο πρώτος δίσκος του συγκροτήματος μετά από σχεδόν τριάντα χρόνια στον οποίο δεν συμμετείχε ο ντράμερ Λι Κέρσλεηκ, ο οποίος αποχώρησε το 2007 λόγω προβλημάτων υγείας και αντικαταστάθηκε από τον Ράσελ Γκίλμπρουκ.
Η αρχική ημερομηνία κυκλοφορίας του "*Wake the Sleeper*" ήταν το Σεπτέμβριο του 2007, αλλά μετά από δύο αλλαγές ορίστηκε στις 2 Ιουνίου του 2008 για την Ευρώπη και την Ιαπωνία και στις 26 Αυγούστου του ίδιου έτους, για την Αμερική.
Ο δίσκος έλαβε θετικές κριτικές και ανέβηκε σε κάποια ευρωπαϊκά τσαρτ, ενώ μπήκε σε χαμηλές θέσεις των βρετανικών τσαρτ, κάτι το οποίο κατάφερε δίσκος των Uriah Heep για πρώτη φορά από το 1985.

## Τραγούδια
1. **Wake the Sleeper** *(Box, Lanzon)* - 3:33
2. **Overload** *(Box, Lanzon)* - 5:58
3. **Tears of the World** *(Box, Lanzon)* - 4:45
4. **Light of a Thousand Stars** *(Box, Lanzon)* - 3:57
5. **Heaven's Rain** *(Box, Lanzon)* - 4:16
6. **Book of Lies** *(Box, Lanzon)* - 4:05
7. **What Kind of God** *(Box, Lanzon)* - 6:37
8. **Ghost of the Ocean** *(Box, Lanzon)* - 3:22
9. **Angels Walk with You** *(Bolder)* - 5:24
10. **Shadow** *(Lanzon)* - 3:35
11. **War Child** *(Bolder, Gallagher)* - 5:07

## Θέσεις τσαρτ
***Wake the Sleeper*** *(άλμπουμ)*

***Επίσημη κυκλοφορία: [[2 Ιουνίου]] [[2008]]***

## Μέλη των Uriah Heep
Το "***Wake the Sleeper***" ηχογραφήθηκε από τους εξής μουσικούς:
**[[Μπέρνι Σο]]** - *φωνητικά*
**[[Μικ Μποξ]]** - *κιθάρα*
**Φιλ Λανζόν** - *πλήκτρα*
**[[Τρέβορ Μπόλντερ]]** - *μπάσο*
**Ράσελ Γκίλμπρουκ** - *τύμπανα*

## Πηγές
* *Uriah Heep 1970-2012*, Tapio Minkkinen, https://web.archive.org/web/20140714231452/http://heepfiles.info/discogr/Uriah%20Heep.pdf
* Allmusic http://www.allmusic.com/album/wake-the-sleeper-mw0000793738
* Ελβετικά τσαρτ http://swisscharts.com/showitem.asp?interpret=Uriah+Heep&titel=Wake+The+Sleeper&cat=a
* Σουηδικά τσαρτ http://swedishcharts.com/showitem.asp?interpret=Uriah+Heep&titel=Wake+The+Sleeper&cat=a
* Ιαπωνικά τσαρτ http://www.oricon.co.jp/prof/artist/171882/ranking/cd_album/

Κατηγορία:Δισκογραφία των Uriah Heep
Κατηγορία:Άλμπουμ του 2008
Αδελφός Γεράρδος

Ο **Αδελφός Γεράρδος** ή **Πιέρ-Ζεράρ ντε Μαρτίγκ** (1040 εντός οικογένειας της περιοχής του Αμάλφι – 3 Σεπτεμβρίου 1120) ήταν ο ιδρυτής του Τάγματος του Αγίου Ιωάννη της Ιερουσαλήμ. Αποκαλείται συχνά, εσφαλμένα, Γεράρδος Τένκιος ή Τουμ, Τουν, ή ακόμη Τομ. Αυτό το μπέρδεμα προέρχεται από ένα μεταφραστικό λάθος του Πιέρ-Ζοζέφ ντε Αιτζ ο οποίος μετέφρασε τα λατινικά κείμενα, μεταξύ άλλων, για την συγγραφή του έργου του *Histoire de la vie et du culte du bienheureux Gérard Tenque, fondateur de l'ordre de Saint-Jean de Jérusalem*. Σε αυτό είχε αποκαλέσει τον Αδελφό Γεράρδο, Γεράρδο Τένκιο : « *Fr. Gerardus tunc Hospitalis praefectus cum a Christianis duce Godefredo Hyerusalem capta est anno domini MLXXXIX* » όπου *tunc* έπρεπε να μεταφραστεί ως « τότε » : « Ο Αδελφός Γεράρδος, τότε διοικητής των Οσπιταλιέρων ... » και όχι ως « Ο Αδελφός Γεράρδος, διοικητής των Οσπιταλιέρων ... ». Ήταν ο Φερδινάνδος του Χέλβαλντ που κατέδειξε το λάθος στην μετάφραση του 1885.

Ήταν ως *oblatus* των μοναχών της Αγίας-Μαρίας-της-Λατίνας που ξεκίνησε να φροντίζει τους ασθενείς στο *xenodochium* (νοσοκομείο) της Ιερουσαλήμ το οποίο έμποροι από το Αμάλφι είχαν κατασκευάσει μεταξύ 1068 και 1071 και το οποίο ήταν αφιερωμένο στον μακάριο Ιωάννη τον Ελεήμων. Στη διάρκεια της πολιορκίας της Ιερουσαλήμ από τους Σταυροφόρους του Γοδεφρείδο του Μπουιγιόν, κατηγορούμενος για δοσοληψίες με τον εχθρό, θα υποβληθεί σε βασανιστήρια, ενώ με την κατάληψη της πόλης θα θέσει τις υπηρεσίες του στη διάθεση των Σταυροφόρων τραυματιών. Διαχωρίστηκε από τους μοναχούς της Αγίας-Μαρίας-της-Λατίνας, και ίδρυσε, υπό την προστασία του Αγίου-Ιωάννη του Βαπτιστή, ένα νέο *xenodochium* υπό την ονομασία του Νοσοκομείου του Αγίου-Ιωάννη της Ιερουσαλήμ. Οι πρώτοι σύντροφοί του εντός του Τάγματος που ίδρυσε διετέλεσαν ως θεράποντες ιατροί, όντες εντυπωσιασμένοι από την αφοσίωσή του και την πίστη του. Ήταν ο Πάπας Πασχάλης Β΄ που κατέστησε στη συνέχεια τον Γεράρδο ως τον ιδρυτή και αρχηγό του Τάγματος των Οσπιταλιέρων σε μια βούλα με τίτλο *Pie postulatio voluntatis* η οποία χρονολογείται στις 15 Φεβρουαρίου 1113.

Ο Αδελφός Γεράρδος θεωρείται ως μακάριος από την Καθολική Εκκλησία.

## Παραπομπές


## Βιβλιογραφία
* Bernard Galimard Flavigny (2006) *Histoire de l'ordre de Malte*, Perrin, Paris
* Alain Beltjens, « Trois questions à propos de l'hospitalier Gérard : les reliques, qui ont reposé pendant plusieurs siècles dans la chapelle du château de Manosque, appartenaient-elles au premier chef de l'ordre de Saint-Jean de Jérusalem ? Dans la négative, de qui étaient-elles et sommes nous encore en droit de décerner à l'hospitalier Gérard le titre de bienheureux ? », *Revue de la société de l'histoire et du patrimoine de l'ordre de Malte*, no 19 et 20, 2008 et 2009 

## Εξωτερικοί σύνδεσμοι
* 

Κατηγορία:Ηγούμενοι του Τάγματος του Αγίου Ιωάννη της Ιερουσαλήμ
Κατηγορία:Γαλλικός κλήρος
Μαργαρίτα ντε Κορ

Η **Μαργαρίτα ντε Κορ** (γαλλικά :*Marguerite de Cors*) ήταν Γαλλικής καταγωγής ευγενής του Πριγκιπάτου της Αχαΐας. Αναφέρεται τελευταία κυρά της Λυσσαρέας και βαρωνέσσα της Μιτόπολης. 

Ήταν κόρη του Γιλβέρτου του Κορ και της Μαργαρίτας του Νεϊγύ, αδελφός της ήταν ο Γουλιέλμος του Κορ. Η Μαργαρίτα παντρεύτηκε τον Παίν ντε Σαστινό (Payen de Sastenay) φράγκο φεουδάρχη της Μόραινας. Η Μαργαρίτα το 1280 πούλησε μέρος της βαρωνίας της στον βαρώνο της Χαλανδρίτσας, Γκυ ντε Λα Τρεμουάιγ. Μετά την Μαργαρίτα δεν αναφέρεται άλλος εκπρόσωπος της οικογένειας Κορ στην περιοχή αλλά υπάρχουν αναφορές ότι μετέπειτα ανήκε στην οικογένεια Λα Τρεμουάιγ και στη Βαρωνία της Χαλανδρίτσας.

## Πηγές
* Στέφανος Θωμόπουλος, *[http://anemi.lib.uoc.gr/metadata/f/3/d/metadata-8a89e99bdd91cd019dbdee33f150c829_1273059345.tkl Ιστορία της πόλεως Πατρών από αρχαιοτάτων χρόνων μέχρι του 1821]*, Εκ της βασιλικής τυπογραφίας Νικολάου Γ. Ιγγλέση, Εν Αθήναις 1888

Κατηγορία:Βαρωνέσσες του Πριγκιπάτου της Αχαΐας
Κατηγορία:Βαρωνία της Μιτόπολης
Αν Με Θυμάσαι

Το **Aν Με Θυμάσαι** είναι το τραγούδι το οποίο εκπροσώπησε την Κύπρο στον  ευρωπαϊκό διαγωνισμό της Γιουροβίζιον το 2013 στη Σουηδία. 

Το τραγούδι παρουσιάστηκε συμπτωματικά για πρώτη φορά την ημέρα του Αγίου Βαλεντίνου. Είναι ένα ερωτικό ελληνικό τραγούδι, μπαλάντα στο είδος.  Το τραγούδι ερμήνευσε στο διαγωνισμό η τραγουδίστρια, Δέσποινα Ολυμπίου.

Κατηγορία:Διαγωνισμός Τραγουδιού Eurovision 2013
Κατηγορία:Τραγούδια του 2013
Κατηγορία:Singles του 2013
Κατηγορία:Συμμετοχή της Κύπρου στον Διαγωνισμό Τραγουδιού της Eurovision
Ροζέ Μπογιάν

Ο **Ροζέ Μπογιάν** (? - Ιερουσαλήμ, 1132 ) ήταν Γάλλος ευγενής ο οποίος μεταξύ του 1120 και του 1131 διετέλεσε Μεγάλος Μαγίστρος του Τάγματος του Αγίου-Λαζάρου.
Γύρω στο 1120, ο Ροζέ Μπογιάν διετέλεσε μοναχός και ταυτόχρονα παρείχε ιατροφαρμακευτική βοήθεια στο Ιωαννίτειο Νοσοκομείο του Τάγματος του Αγίου Ιωάννη της Ιερουσαλήμ. Μετά τον θάνατο του πρώτου Μεγάλου Μαγίστρου του Τάγματος, Γεράρδου Τένκιου, ανέλαβε, προσωρινά, επικεφαλής του νοσοκομείου. Μετά την εκλογή του Ραϊμόν ντυ Πουί στο αξίωμα, ο Ροζέ ανέλαβε την διοίκηση του λεπροκομείου το οποίο βρισκόταν στα περίχωρα της Ιερουσαλήμ, θέση την οποία κράτησε έως τον θάνατό του το 1131.

Κατηγορία:Γάλλοι Σταυροφόροι
Κατηγορία:Ηγούμενοι του Τάγματος του Αγίου Ιωάννη της Ιερουσαλήμ
Κατηγορία:Ρωμαιοκαθολικοί μοναχοί
Πολυχρόνης Βεζυρίδης

Ο **Πολυχρόνης Βεζυρίδης** είναι Έλληνας τερματοφύλακας και αποτελεί έναν από τους πιο σταθερούς τερματοφύλακες των ελληνικών γηπέδων, με "γεμάτες" χρονιές από τη σεζόν 1996-97. Γεννήθηκε στη Γερμανία στις 30 Νοεμβρίου 1974 και κατάγεται από τη Δράμα.

## Σταδιοδρομία
### Ξεκίνημα
Ο Πολυχρόνης από μικρός έδειχνε ιδιαίτερο ζήλο και έφεση στο ποδόσφαιρο, δίνοντας δείγματα γραφής για το τι θα ακολουθούσε.Στα 7 του χρόνια ξεκίνησε να παίζει στην Γερμανική ομάδα Britannia Solingen,στην ηλικία των 13 έπαιξε στην μεγαλύτερη ομάδα της πόλης στην Union Solingen.Στα 15 του,του έκαναν πρόταση απο την Εθνική παίδων Γερμανίας αλλά δεν δέχτηκε λόγω του Γερμανικού Διαβατηρίου.Πήρε μεταγραφή στις εφηβικές ομάδες της 1.fc.koeln όπου έπαιξε δύο χρόνια και αργότερα για ένα χρόνο στις εφηβικές της Borussia Moenchenglandbach. Συμμετείχε απο μικρός στις μικτές ομάδες της πόλης και αργότερα στην μικτή Rinanias-Wesfalias.

### Δόξα Δράμας
Το 1993 ξεκινάει την καριέρα του στην Ελλάδα απο την Δόξα Δράμας.Την ίδια χρονιά χτυπά την πόρτα της Δόξας το ΠΑΓΓΑΙΟ 90 και ο Πολυχρόνης ντύνεται στα ερυθρόλευκα με την μορφή δανεισμού.Το 1994 επιστρέφει στην Δόξα Δράμας όπου μετράει 52 συμμετοχές για 4 σεζόν.

Κατηγορία:Έλληνες ποδοσφαιριστές
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 03/2013
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Αθηναϊκού
Κατηγορία:Ποδοσφαιριστές Δόξας Δράμας
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Τερματοφύλακες ποδοσφαιριστές
Ραϊμόν ντυ Πουί

Ο **Ραϊμόν ντυ Πουί** (*Raymond du Puy*, 1080 - 1160) ήταν Γάλλος ιππότης, δεύτερος ηγούμενος του Τάγματος του Αγίου Ιωάννη της Ιερουσαλήμ, από το 1120 ως το 1160.

## Βιογραφία
Προερχόταν από την οικογένεια ευγενών *de Podio* (στα οξιτανικά *Del Puech* και στα γαλλικά *Du Puy*), της οποίας διάφοροι συγγραφείς αμφισβητούν την προέλευση τοποθετώντας την είτε στο Ντωφινέ και στην περιοχή του Μονμπράν κοντά στην Βαλάνς, είτε στην Ωβέρνη (οικογένεια Ντυπουί ντε Ντιέν), ή ακόμη στην Λανγκντόκ (οικογένεια Ντυπουί ντε Λα Μπαστίντ).

Σύμφωνα με την πρώτη υπόθεση ήταν ο τρίτος γιος του Υγκ ντε Παιν ο οποίος προσχώρησε στα σταυροφορικά στρατεύματα το 1096 με τους 3 γιους του και υπήρξε ένας από τους γενναιότερους βαθμοφόρους στην Παλαιστίνη.

Ο Ραϊμόν ντυ Πουί υπήρξε επισήμως ο δεύτερος ηγούμενος του Τάγματος του Αγίου Ιωάννη της Ιερουσαλήμ. Διαδέχτηκε το 1120 τον Πιέρ-Ζεράρ ντε Μαρτίγκ, ιδρυτή του Τάγματος. Το κατέστησε ένα στρατιωτικό τάγμα, ενώ του έδωσε τα πρώτα δομικά χαρακτηριστικά του.

Ο ντυ Πουί αναδιοργάνωσε σε τάξεις το Τάγμα, (αρχικά υπήρχε σε αυτό μονάχα μία: αυτή των Οσπιταλιέρων) και μετέτρεψε τον διαχωρισμό των μελών σε τρεις τάξεις (ιππότες, υπηρέτες και ιερωμένοι). Ο ίδιος διακρίθηκε τιθέμενος επικεφαλής των ιπποτών του με τα κατορθώματά του, ενώ κατέλαβε την Ασκαλόν το 1153.

## Παραπομπές


## Βιβλιογραφία
*  Bertrand Galimard Flavigny (2006) *Histoire de l'ordre de Malte*, Perrin, Paris
* Histoire et généalogie de la famille Du Puy-Montbrun dans l'Armorial de Dauphiné; N. Chorier et Grand Armorial de France.
* Histoire et généalogie de famille de Podio-du Puy Montbrun par Bib.Nat. de France; Dictionnaire de noblesse de France.
* *Dictionnaire Bouillet*

Κατηγορία:Ηγούμενοι του Τάγματος του Αγίου Ιωάννη της Ιερουσαλήμ
Κατηγορία:Ρωμαιοκαθολικοί μοναχοί
Ραιμον ντυ Πουι
Χρήστος Δογιάμας

Ο **Χρήστος (Ίτσος) Δογιάμας** ήταν οπλαρχηγός Μακεδονομάχος από την Μπαροβίτσα (Καστανερή), Παιονίας της περιφερειακής ενότητας Κιλκίς.

## Βιογραφικά στοιχεία
Ο Χρήστος (Ίτσος) Δογιάμας γεννήθηκε κατά τα τέλη του 19ου αιώνα στην Μπαροβίτσα (Καστανερή), Παιονίας της περιφερειακής ενότητας Κιλκίς.

Συμμετείχε από νωρίς, ως οπλίτης στο Μακεδονικό Αγώνα, συνεργαζόμενος με τους συγχωριανούς ξαδέλφους του Τραϊανό, Λάζαρο, Δημήτριο και Γεώργιο Δογιάμα. Εξελίχθηκε σε υπαρχηγό και ομαδάρχη στο σώμα του Λάζαρου Δογιάμα και έδρασε κατά το 1907 στη λίμνη των Γιαννιτσών. Στη συνέχεια και έως το τέλος του Μακεδονικού Αγώνα δραστηριοποιήθηκε στις περιοχές της Παιονίας, του Πάικου, της Αλμωπίας και της Γευγελής, ερχόμενος σε σύγκρουση με Βούλγαρους κομιτατζήδες καθώς και οθωμανικά στρατιωτικά αποσπάσματα, όντας επικεφαλής δικής του ένοπλης ομάδας. 
Μετά την απελευθέρωση της Μακεδονίας και την είσοδο της Ελλάδας στον Α΄ Παγκόσμιο Πόλεμο, συγκρότησε ένοπλη ομάδα, από κοινού με τον ξάδελφό του, οπλαρχηγό Γεώργιο Δογιάμα προκειμένου να αντιμετωπίσουν Βούλγαρους κομιτατζήδες που εισήλθαν εκ νέου στη Μακεδονία. Σε μάχη που σημειώθηκε το 1916 μεταξύ της ένοπλης ομάδας του Χρήστου Δογιάμα και του Γεώργιου Δογιάμα με ομάδα Βουλγάρων κομιτατζήδων, έχασε τη ζωή του ο ίδιος και ο κουνιάδος του ξαδέλφου του, Γεώργιος Κεχαγιάς, αφού πρώτα εξόντωσαν δύο κομιτατζήδες.

## Παραπομπές


## Σημειώσεις


Κατηγορία:Μακεδονομάχοι
Κατηγορία:Ιστορία του Κιλκίς
Κατηγορία:Μακεδόνες
Celebration (άλμπουμ των Uriah Heep)

**Celebration** είναι ο τίτλος του 22ου στούντιο δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε τον Οκτώβριο του 2009 μέσω της δισκογραφικής εταιρείας "Sanctuary Records". Στην Αμερική το άλμπουμ κυκλοφόρησε ένα μήνα αργότερα.
Ο δίσκος αυτός περιέχει μόνο δύο νέα τραγούδια, το "*Only Human*" και το "*Corridors of Madness*", ενώ το "*Between Two Worlds*" προέρχεται από το δίσκο "*[[Sonic Origami]]*" του 1998 και είναι το μόνο κομμάτι το οποίο επανηχογραφήθηκε και προέρχεται από την περίοδο κατά την οποία ο Μπέρνι Σο είχε αναλάβει τα φωνητικά του συγκροτήματος. Τα υπόλοιπα έντεκα κομμάτια του άλμπουμ είναι επανεκτελέσεις παλαιότερων ηχογραφήσεων του συγκροτήματος, κυρίως από την εποχή της συνθετικής και εμπορικής ακμής του συγκροτήματος, από το 1970 μέχρι το 1975.

## Τραγούδια
1. **Only Human** *(Box, Lanzon)* - 3:19
2. **Bird of Prey** *(Box, Byron, Hensley, Newton)* - 3:58
3. **Sunrise** *(Hensley)* - 4:20
4. **Stealin' ** *(Hensley)* - 4:38
5. **Corridors of Madness** *(Box, Lanzon)* - 5:19
6. **Between Two Worlds** *(Box, Lanzon)* - 6:07
7. **The Wizard** *(Hensley, Clarke)* - 3:12
8. **Free Me** *(Hensley)* - 3:25
9. **Free 'n' Easy** *(Box, Lawton)* - 2:32
10. **Gypsy** *(Box, Byron)* - 4:32
11. **Look at Yourself** *(Hensley)* - 3:43
12. **July Morning** *(Byron, Hensley)* - 8:45
13. **Easy Livin' ** *(Hensley)* - 2:54
14. **Lady in Black** *(Hensley)* - 5:30

## Θέσεις τσαρτ
***Celebration*** *(άλμπουμ)*

***Επίσημη κυκλοφορία: [[26 Οκτωβρίου]] [[2009]]***

## Μέλη των Uriah Heep
Το "***Celebration***" ηχογραφήθηκε από τους εξής μουσικούς:
**[[Μπέρνι Σο]]** - *φωνητικά*
**[[Μικ Μποξ]]** - *κιθάρα*
**Φιλ Λανζόν** - *πλήκτρα*
**[[Τρέβορ Μπόλντερ]]** - *μπάσο*
**Ράσελ Γκίλμπρουκ** - *τύμπανα*

## Πηγές
* *Uriah Heep 1970-2012*, Tapio Minkkinen, https://web.archive.org/web/20140714231452/http://heepfiles.info/discogr/Uriah%20Heep.pdf
* Allmusic http://www.allmusic.com/album/wake-the-sleeper-mw0000793738
* Γερμανικά τσαρτ http://charts.de/suche.asp?search=uriah+heep&x=0&y=0&country=de

Κατηγορία:Δισκογραφία των Uriah Heep
Κατηγορία:Άλμπουμ του 2009
Into the Wild

**Into the Wild** είναι ο τίτλος του 23ου στούντιο δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε τον Απρίλιο του 2011 μέσω της δισκογραφικής εταιρείας "Frontiers Records". Η ιαπωνική έκδοση του δίσκου, η οποία περιείχε το μπόνους κομμάτι "*Hard Way to Learn*", εκδόθηκε στις 12 Απριλίου, ενώ η ευρωπαϊκή έκδοση κυκλοφόρησε τρεις ημέρες αργότερα και η αμερικανική, στις 3 Μαΐου 2011.
Ο δίσκος έλαβε θετικές κριτικές, ανεβαίνοντας στα περισσότερα ευρωπαϊκά τσαρτ, φθάνοντας στο # 32 στη Γερμανία, την υψηλότερη θέση στην οποία έφθασε δίσκος του συγκροτήματος, από το "*Fallen Angel*" του 1978.

## Τραγούδια
1. **Nail on the Head** *(Box, Lanzon)* - 4:15
2. **I Can See You** *(Box, Lanzon)* - 4:13
3. **Into the Wild** *(Box, Lanzon)* - 4:20
4. **Money Talk** *(Lanzon)* - 4:44
5. **I'm Ready** *(Box, Lanzon)* - 4:14
6. **Trail of Diamonds** *(Box, Lanzon)* - 6:28
7. **Southern Star** *(Lanzon)* - 4:26
8. **Believe** *(Box, Lanzon)* - 5:09
9. **Lost** *(Bolder)* - 4:51
10. **T-Bird Angel** *(Box, Lanzon)* - 4:01
11. **Kiss of Freedom** *(Lanzon)* - 6:13

## Θέσεις τσαρτ
***Into the Wild*** *(άλμπουμ)*

***Επίσημη κυκλοφορία: [[12 Απριλίου]] [[2011]]***

## Μέλη των Uriah Heep
Το "***Into the Wild***" ηχογραφήθηκε από τους εξής μουσικούς:
**[[Μπέρνι Σο]]** - *φωνητικά*
**[[Μικ Μποξ]]** - *κιθάρα*
**Φιλ Λανζόν** - *πλήκτρα*
**[[Τρέβορ Μπόλντερ]]** - *μπάσο*
**Ράσελ Γκίλμπρουκ** - *τύμπανα*

## Πηγές
* *Uriah Heep 1970-2012*, Tapio Minkkinen, https://web.archive.org/web/20140714231452/http://heepfiles.info/discogr/Uriah%20Heep.pdf
* Allmusic http://www.allmusic.com/album/into-the-wild-mw0002128272
* Θέσεις τσαρτ http://acharts.us/album/62753

Κατηγορία:Δισκογραφία των Uriah Heep
Κατηγορία:Άλμπουμ του 2011
C2H6Si

Ο μοριακός τύπος **C<sub>2</sub>H<sub>6</sub>Si** μπορεί να αναφέρεται στα ακόλουθα τέσσερα (4) ισομερή θέσης:
# Αιθυλιδενοσιλάνιο, με ημισυντακτικό τύπο **CH<sub>3</sub>CH=SiH<sub>2</sub>**.
# Βινυλοσιλάνιο, με ημισυντακτικό τύπο **CH<sub>2</sub>=CHSiH<sub>3</sub>**.
# Μεθυλενομεθυλοσιλάνιο, με ημισυντακτικό τύπο **CH<sub>3</sub>SiH=CH<sub>2</sub>**.
# Σιλιράνιο, με γραμμικό τύπο 50px.

Κατηγορία:Αποσαφηνίσεις χημικών τύπων
Κατηγορία:C2
Κατηγορία:Οργανοσιλάνια
Κατηγορία:Ακόρεστες ενώσεις
Νέα Μεταρρυθμιστική Ριζοσπαστική Ανασυγκρότηση

Η **Νέα Μεταρρυθμιστική Ριζοσπαστική Ανασυγκρότηση** (**Νέα ΜΕ.Ρ.Α.**) ήταν ένα κεντροδεξιό ελληνικό πολιτικό κόμμα, που ιδρύθηκε το 2013 από τον πρώην βουλευτή και υπουργό, Χρήστο Ζώη.

## Ιστορικό
Η Νέα Μεταρρυθμιστική Ριζοσπαστική Ανασυγκρότηση ιδρύθηκε στις 21 Μαρτίου 2013 από τον πρώην βουλευτή Χρήστο Ζώη και τα υπόλοιπα στελέχη που είχαν αποχωρήσει από τους Ανεξάρτητους Έλληνες, το Δεκέμβριο του προηγούμενου χρόνου. Στο νέο κόμμα εντάχθηκε και ο προερχόμενος από τη Νέα Δημοκρατία, βουλευτής Φθιώτιδας Νίκος Σταυρογιάννης, καθώς και άλλα στελέχη που αποχώρησαν από τη Ν.Δ.. Στις 28 Μαρτίου, πραγματοποιήθηκε εκδήλωση, όπου παρουσιάστηκαν οι θέσεις του κόμματος.

Τον Ιούλιο του ίδιου έτους, πραγματοποιήθηκε το ιδρυτικό συνέδριο της Νέας ΜΕ.Ρ.Ας, κατά το οποίο εξελέγη ομόφωνα πρόεδρος ο Χρήστος Ζώης και τα μέλη της Κεντρικής Πολιτικής Επιτροπής.

Στις 21 Νοεμβρίου 2013, οι δύο βουλευτές της Νέας Μεταρρυθμιστικής Ριζοσπαστικής Ανασυγκρότησης, εντάχθηκαν στην νέα Κοινοβουλευτική Ομάδα, την οποία συγκρότησαν οι ανεξάρτητοι βουλευτές του Ελληνικού Κοινοβουλίου. Το όνομα της Κοινοβουλευτικής Ομάδας ήταν «Ανεξάρτητοι Δημοκρατικοί Βουλευτές».

Το Φεβρουάριο του 2014, η Νέα ΜΕ.Ρ.Α. συμμετείχε μαζί με το διαγραφέντα από τη Νέα Δημοκρατία βουλευτή, Βύρωνα Πολύδωρα, στην ίδρυση της Ένωσης για την Πατρίδα και τον Λαό, χωρίς να αναστείλει τη λειτουργία της, ενώ και άλλα στελέχη, προερχόμενα από τη Νέα Δημοκρατία και το Λαϊκό Ορθόδοξο Συναγερμό εντάχθηκαν στο κόμμα.

Με το σχήμα αυτό συμμετείχε στις ευρωεκλογές του ίδιου χρόνου, στις οποίες συγκέντρωσε το 1,04% της λαϊκής ψήφου, και δεν εξέλεξε ευρωβουλευτή.

Στις 26 Αυγούστου 2014, ο βουλευτής του κόμματος Νίκος Σταυρογιάννης παραιτήθηκε του βουλευτικού του αξιώματος, καθώς εξελέγη Δήμαρχος Λαμιέων. Η έδρα του επέστρεψε στη Νέα Δημοκρατία και τον διαδέχτηκε ο Δημήτρης Μπριάνης.

Μετά τις ευρωεκλογές, η Νέα ΜΕ.Ρ.Α. ακολούθησε αυτόνομη πορεία.

Τον Ιανουάριο του 2015, εν όψει των βουλευτικών εκλογών, η Πολιτική Γραμματεία του κόμματος αποφάσισε να μη συμμετάσχει στις εκλογές. Ωστόσο, στελέχη του κόμματος, όπως ο Θύμιος Δρόσος, ο Γιώργος Βάμβουκας και ο Παναγιώτης Καρβελάς, αποχώρησαν και εντάχθηκαν στους Ανεξάρτητους Έλληνες.

## Αποτελέσματα εκλογών
### Βουλή των Ελλήνων

### Ευρωπαϊκό Κοινοβούλιο

## Παραπομπές


## Εξωτερικοί σύνδεσμοι
*Επίσημη ιστοσελίδα

Κατηγορία:Πρώην πολιτικά κόμματα στην Ελλάδα
Κατηγορία:Συντηρητικά κόμματα
Live in Moscow

Το **Live in Moscow** είναι ζωντανά ηχογραφημένος δίσκος του βρετανικού χαρντ ροκ συγκροτήματος Uriah Heep, ο οποίος κυκλοφόρησε το 1988 μέσω της δισκογραφικής εταιρείας "Legacy Records". Ο δίσκος επανεκδόθηκε το 1998 από την "Castle Records" με τρία επιπλέον τραγούδια.
Αυτή ήταν η πρώτη ηχογράφηση των Uriah Heep με την ανανεωμένη σύνθεση τους, η οποία περιελάμβανε τον τραγουδιστή Μπέρνι Σο στα φωνητικά, τον Μικ Μποξ στην κιθάρα, τον Τρέβορ Μπόλντερ στο μπάσο, τον Φιλ Λανζόν στα πλήκτρα και τον Λι Κέρσλεηκ στα τύμπανα.
Η ηχογράφηση του συγκεκριμένου δίσκου παραμένει συμβολική μέχρι σήμερα, αφού ηχογραφήθηκε στη Μόσχα κατά την τελευταία περίοδο της Σοβιετικής Ένωσης, λαμβάνοντας ιδιαίτερα θετική ανταπόκριση από το κοινό.

## Τραγούδια
1. **Bird of Prey** - 4:32
2. **Stealin' ** - 5:26
3. **Too Scared to Run** - 4:00
4. **Corina** - 3:58
5. **Mister Majestic** - 5:45
6. **The Wizard** - 4:52
7. **July Morning** - 8:54
8. **Easy Livin' ** - 2:52
9. **That's the Way That It Is** - 3:44
10. **Pacific Highway** - 4:53

;*Μπόνους τραγούδια στην έκδοση του 1998*
11. **Gypsy** - 7:49
12. **Rockarama** - 10:19
13. **Heartache City** - 5:16

## Μέλη των Uriah Heep
Το "***Live in Moscow***" ηχογραφήθηκε από τους εξής μουσικούς:
**[[Μπέρνι Σο]]** - *φωνητικά*
**[[Μικ Μποξ]]** - *κιθάρα*
**Φιλ Λανζόν** - *πλήκτρα*
**[[Τρέβορ Μπόλντερ]]** - *μπάσο*
**[[Λι Κέρσλεηκ]]** - *τύμπανα*

## Πηγές
* Allmusic review http://www.allmusic.com/album/live-in-moscow-mw0000124332/releases
* CD Universe review http://www.cduniverse.com/productinfo.asp?pid=6739371
* Prog Archives review http://www.progarchives.com/album.asp?id=5918

Κατηγορία:Δισκογραφία των Uriah Heep
Κατηγορία:Άλμπουμ του 1988
Κόρθι Άνδρου

Το **Κόρθι** είναι χωριό στην Άνδρο σε υψόμετρο μόλις 60 μ., μικρό υψόμετρο σε σχέση με το ανάγλυφο της Άνδρου, και ο πληθυσμός του είναι 138 άτομα. Ανήκει στον δήμο Άνδρου, ενώ πριν από το Πρόγραμμα Καλλικράτης  ανήκε στον δήμο Κορθίου. Το Κόρθι συχνά μπερδεύεται με τον Όρμο Κορθίου. Το χωριό βρίσκεται κοντά στο χωριό Αηδόνια. Απέχει από τη Χώρα περίπου 25 χλμ.

## Πηγές
* Χάρτης Orama XNH 307 Άνδρος

Κορθι
Ιωάννης Ζησιάδης

Ο **Ιωάννης Ζησιάδης** (Δίον 1903 - Θεσσαλονίκη, 14 Ιουλίου 1983) ήταν Έλληνας καθηγητής του Ποινικού Δικαίου. Ακολούθησε νομικές σπουδές στα πανεπιστήμια της Αθήνας και του Παρισιού. Ξεκίνησε να δικηγορεί σε ηλικία 25 ετών, στη Θεσσαλονίκη. Ήταν υφηγητής (1946) και τακτικός καθηγητής στην έδρα του Ποινικού Δικαίου (1960). Το 1946 ανέλαβε επιστημονικός διευθυντής στο νομικό περιοδικό "Αρμενόπουλος" της Θεσσαλονίκης. Πέθανε στη συμπρωτεύουσα τον Ιούλιο του 1983. Το έργο του συνεχίστηκε από τον γιο του, Βασίλειο Ζησιάδη (γενν. 1937). 

## Έργα
**Η εφαρμογή της αρχής "in dubio pro reo" στα στάδια της ποινικής διαδικασίας*, ISBN/ISSN: 978-05-05-029 (1989)
**Ποινική δικονομία Β - 3η έκδοση*, ISBN/ISSN: 978-05-05-009 (1977)
**Ποινική Δικονομία Γ - 3η έκδοση* ISBN/ISSN: 978-05-05-047 (1977)

## Πηγές
*Συλλογικό έργο, Εγκυκλοπαίδεια Πάπυρος-Λαρούς-Μπριτάννικα, τ. 26, σελ. 53-54


Κατηγορία:Έλληνες νομικοί
Κατηγορία:Έλληνες πανεπιστημιακοί του 20ού αιώνα
Bad Religion

Οι **Bad Religion** είναι συγκρότημα της πανκ ροκ και της μελωδικής hardcore που δημιουργήθηκε το 1979 στο Λος Άντζελες των ΗΠΑ. Αποτελούν ένα από τα μακροβιότερα σχήματα της πανκ με συνεχή παρουσία από την ίδρυσή του μέχρι σήμερα. Έχουν κυκλοφορήσει δεκαέξι στούντιο άλμπουμ και πολλά ακόμα EP, ζωντανά άλμπουμ και DVD. Ο τραγουδιστής Γκρεγκ Γκράφφιν αποτελεί το μόνο σταθερο μέλος όλα αυτά τα χρόνια, ωστόσο σημαντική συμμετοχή στην (περίπου) σταθερή αλλά και τη σημερινή σύνθεση του συγκροτήματος έχουν και τα ιδρυτικά μέλη Μπρετ Γκούρεβιτζ, στις κιθάρες, και Τζεφ Μπέντλεϊ, μπάσο. Ο Γκούρεβιτζ, εκτός από βασικο συνθέτης του υλικού του συγκροτήματος μαζί με τον Γκράφφιν, είναι και ιδιοκτήτης της πανκ/alt ετικέτας Epitaph Records. Ο Γκράφφιν αποκαλείται κατ' ευφημισμό και "επιστήμονας της πανκ" καθώς διαθέτει μάστερ στη γεωλογία. Το συγκρότημα γνώρισε κυριως επιτυχία κατά τη δεκαετία του '90.

## Δισκογραφία
* 1981 Bad Religion EP (Epitaph)
* 1982 How Could Hell Be Any Worse? (Epitaph)
* 1983 Into the Unknown (Epitaph)
* 1985 Back to the Known EP (Epitaph)
* 1988 Suffer (Epitaph)
* 1989 No Control (Epitaph)
* 1990 Against the Grain (Epitaph)
* 1992 Generator (Epitaph)
* 1993 Recipe for Hate (Epitaph,Atlantic)
* 1994 Stranger than Fiction (Atlantic,Epitaph)
* 1996 The Gray Race (Atlantic,Epitaph)
* 1998 No Substance (Atlantic,Epitaph)
* 2000 The New America (Atlantic,Epitaph)
* 2002 The Process of Belief (Epitaph)
* 2004 The Empire Strikes First (Epitaph)
* 2007 New Maps of Hell (Epitaph)
* 2010 The Dissent of Man (Epitaph)
* 2013 True North (Epitaph)
* 2013 Christmas Songs (Epitaph)
* 2019 Age of Unreason (Epitaph)
## Μέλη
με-πλαίσιο|κέντρο

**Τωρινά μέλη**
* Γκρεγκ Γκράφφιν - Φωνή, πιάνο, συνθεσάιζερ , ακουστική κιθάρα (1979–σήμερα)
* 
* Μπρετ Γκούρεβιτζ - κιθάρα, φωνητικά (1979–1983, 1986–1994, 2001–σήμερα)
* 
* Τζει Μπέντλει - μπάσο, φωνητικά (1979–1982, 1986–σήμερα)
* 
* Mike Dimkich - κιθάρα, φωνητικά (2013–σήμερα)
* 
* Μπράιαν Μπέικερ - κιθάρα, κρουστά, φωνητικά (1994–σήμερα)
* 
* Μπρούκς Γουάκερμαν - ντραμς, κρουστά(2001–σήμερα)

## Εξωτερικοί σύνδεσμοι

* Επίσημη ιστοσελίδα
* Η σελίδα του φαν κλαμπ


Κατηγορία:Punk rock συγκροτήματα από Καλιφόρνια
Κατηγορία:Μουσικά συγκροτήματα από το Λος Άντζελες